《许州厅事之西小孟刺史辟圃筑山莳花养鱼于其中长句奉题》
清代·萧元吉

泠然始信御风行，又见云间雁影横。泗水波中千佛塔，万花堆里一书生。

英飞小院春常满，鳞养方塘月不惊。回首旧游真是梦，花潭千尺让深情。

作者简介：萧元吉，字象占，号谦谷，高安人。嘉庆辛酉举人，官河南知府。有《绿杉野屋诗集》。